Timon

***Timon*** é un xénero de réptiles da orde dos escamosos, suborde dos lacertilios, infraorde dos escincomorfos, familia dos lacértidos e subfamilia dos lacertinos. 

A única especie presente en Galicia é o lagarto arnal (*T. lepidus*).

## Taxonomía 
### Descrición 
O xénero foi descrito en 1836 (como subxénero), polo médico, naturalista, diplomático, lingüista, e explorador suízo Johann Jakob von Tschudi, na páxina 551 do seu traballo "Über ein neues Subgenus von *Lacerta* Cuv." *Isis von Oken* **29** (7): 546-551. 

Desde 2007 (Arnold *et al*.) aceptouse a súa separación do xénero *Lacerta*, nome co que figuraba desde a primeira descrición do século XIX.

### Clasificación 
Na actualidade recoñécense no xénero as seguintes seis especies:

## Características 
As especies de *Timon*, como os membros de *Lacerta*, as súas especies irmáns, teñen a cabeza e tronco fortes e non aplanados. Porén, son de maior tamaño e alcanzan unha lonxitude de cabeza e tronco de 10 a 21 cm ou máis. Os machos son máis grandes que as femias. A premaxila (a porción do maxilar superior procedente do proceso frontonasal) adoita ter nove dentes. O hemipene ten pequenas espiñas en forma de gancho.

A coloración básica das partes superiores é verde, gris ou marrón, con machas escuras, e a das inferiores vai do verde ao amarelo verdoso ou abrancazado, sen manchas escuras. Na rexión do ombro e os flancos a miúdo mostran manchas azuis (ocelos), ás veces dispostos en varias fileiras. A cor da garganta pode diferir da do abdome e, segundo a especie, pode ser amarela, alaranxada, vermella ou azul claro. Os animais xoves non teñen colas de cores brillantes.

## Bioloxia 
As especies de *Timon* prefiren biótopos con vexetación mesta e, como as de *Lacerta*, aliméntan se principalmente de insectos e outros pequenos invertebrados, que poden ser máis grandes que as presas que apañan as especies de *Lacerta*, pero ás veces tamén comen froitos, ovos de aves, crías, lagartas e incluso ratos. Son ovíparos. Durante o apareamento, o macho morde un costado da femia. Unha niñada contén de 5 a 22 ovos. As crías teñen cabezas grandes e extremidades curtas.

## Galería de imaxes 

Sierra Nevada Lizards (Timon nevadensis) male and female (top right)(found by Jean NICOLAS) (36588413615).jpg|*Timon nevadensis* macho e femia (arriba) capturados no Parque Natural do Cabo de Gata-Níjar. 
Timon pater (Wroclaw zoo)-2.JPG|*Timon pater* no zoo de Wroclaw.
Timon princeps.JPG|*Timon princeps* en Turquía.
Lacertidae - Timon tangitanus.JPG|*Timon tangitanus* no zoo de Praga.

## Notas 
## Véxase tamén 
### Bibliografía 
* Arnold, E. N.; Arribas, O. & Carranza, S. (2007): "Systematics of the Palaearctic and Oriental lizard tribe Lacertini (Squamata: Lacertidae: Lacertinae), with descriptions of eight new genera". *Zootaxa* **1430**: 1–86.
* Galán Regalado, Pedro e Fernándes Arias, Gustavo (1993): *Anfibios e réptiles de Galicia*. Vigo: Edicións Xerais de Galicia. ISBN 84-7507-722-6.
* Tschudi, J. J. (1836): "Über ein neues Subgenus von *Lacerta* Cuv." *Isis von Oken* **29** (7): 546-551. (Timon, novo subxénero, p. 551). , .

### Outros artigos 
* Escamosos
* Lacertilios
* Escincomorfos
* Lacértidos
* Lacertinos

### Ligazóns externas 
* Timon en Nomenclator Zoologicus.
* Timon en Index to Organismus Names (ION).
* *Timon* na ADW.
* Timon na EOL.